CELEX: 32012R0843
Language: sk
Date: 2012-09-18 00:00:00
Title: Vykonávacie nariadenie Komisie (EÚ) č. 843/2012 z  18. septembra 2012 o povolení endo-1,4-beta-xylanázy produkovanej hubou Aspergillus niger (CBS 109.713) ako kŕmnej doplnkovej látky pre chovné morky, pre menej významné druhy vtákov vo výkrme a chované na znášku alebo na plemeno a pre okrasné vtáky (držiteľ povolenia BASF SE)  Text s významom pre EHP

19.9.2012   
            
            
               SK
            
            
               Úradný vestník Európskej únie
            
            
               L 252/23
            
         VYKONÁVACIE NARIADENIE KOMISIE (EÚ) č. 843/2012
   z 18. septembra 2012
   o povolení endo-1,4-beta-xylanázy produkovanej hubou Aspergillus niger (CBS 109.713) ako kŕmnej doplnkovej látky pre chovné morky, pre menej významné druhy vtákov vo výkrme a chované na znášku alebo na plemeno a pre okrasné vtáky (držiteľ povolenia BASF SE)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie endo-1,4-beta-xylanázy (EC 3.2.1.8) produkovanej hubou Aspergillus niger (CBS 109.713). K žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia endo-1,4-beta-xylanázy (EC 3.2.1.8) produkovanej hubou Aspergillus niger (CBS 109.713) ako kŕmnej doplnkovej látky pre kurčatá chované na znášku, pre chovné morky, pre menej významné druhy vtákov vo výkrme a chované na znášku alebo na plemeno a pre okrasné vtáky, ako aj jej zaradenia do kategórie doplnkových látok „zootechnické doplnkové látky“.
            
         
               (4)
            
            
               Používanie predmetného prípravku bolo povolené na desať rokov pre kurčatá vo výkrme a pre kačice nariadením Komisie (ES) č. 1069/2009 (2) a pre morky vo výkrme nariadením Komisie (ES) č. 1380/2007 (3).
            
         
               (5)
            
            
               Boli predložené nové údaje na podporu žiadosti o povolenie endo-1,4-beta-xylanázy (EC 3.2.1.8) produkovanej hubou Aspergillus niger (CBS 109.713) pre kurčatá chované na znášku, pre chovné morky, pre menej významné druhy vtákov vo výkrme a chované na znášku alebo na plemeno a pre okrasné vtáky. Európsky úrad pre bezpečnosť potravín (ďalej len „úrad“) dospel vo svojom stanovisku z 2. februára 2012 (4) k záveru, že endo-1,4-beta-xylanáza (EC 3.2.1.8) produkovaná hubou Aspergillus niger (CBS 109.713) nemá nežiaduce účinky na zdravie zvierat, zdravie ľudí ani na životné prostredie a že jej používanie môže zlepšiť pomer spotreby krmiva k prírastku hmotnosti pri všetkých cieľových druhoch. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, predloženú referenčným laboratóriom Spoločenstva zriadeným nariadením (ES) č. 1831/2003.
            
         
               (6)
            
            
               Z posúdenia endo-1,4-beta-xylanázy (EC 3.2.1.8) produkovanej hubou Aspergillus niger (CBS 109.713) vyplýva, že podmienky na udelenie povolenia, ako sa stanovuje v článku 5 nariadenia (ES) č. 1831/2003, sú splnené. Používanie predmetného prípravku by sa preto malo povoliť podľa vymedzení v prílohe k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok vymedzený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. septembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 301, 17.11.2009, s. 3.
   
      (3)  Ú. v. EÚ L 309, 27.11.2007, s. 21.
   
      (4)  Vestník EFSA (EFSA Journal) 2012; 10(2):2575.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a62
               
               
                  BASF SE
               
               
                  endo-1,4-beta-xylanáza
                  EC 3.2.1.8
               
               
                  
                               
                           
                           
                              
                                 Zloženie doplnkovej látky
                              
                              prípravok endo-1,4-beta-xylanázy produkovanej hubou Aspergillus niger (CBS 109.713) s minimálnou aktivitou:
                              
                                           
                                       
                                       
                                          v tuhom stave: 5 600 TXU (1)/g
                                       
                                    
                                           
                                       
                                       
                                          v kvapalnom stave: 5 600 TXU/ml
                                       
                                    
                        
                               
                           
                           
                              
                                 Charakteristika účinnej látky
                              
                              endo-1,4-beta-xylanáza produkovaná hubou Aspergillus niger (CBS 109.713)
                           
                        
                               
                           
                           
                              
                                 Analytická metóda
                                  (2)
                              
                              viskozimetrická metóda založená na znížení viskozity pôsobením endo-1,4-beta-xylanázy na substrát obsahujúci xylán (arabinoxylán pšenice) pri pH 3,5 a teplote 55 °C
                           
                        
               
                  chovné morky
               
               
                  —
               
               
                  560 TXU
               
               
                  —
               
               
                  
                              1.
                           
                           
                              V návode na použitie doplnkovej látky a premixu uviesť teplotu pri skladovaní, lehotu skladovateľnosti a stabilitu pri granulovaní.
                           
                        
                              2.
                           
                           
                              Odporúčaná maximálna dávka na kilogram kompletného krmiva pre všetky druhy patriace do rozsahu pôsobnosti tohto nariadenia: 840 TXU
                           
                        
                              3.
                           
                           
                              Na použitie v krmive bohatom na škrobové a neškrobové polysacharidy (najmä betaglukány a arabinoxylány).
                           
                        
               
                  9.10.2022
               
            
                  okrasné vtáky, menej významné druhy vtákov okrem kačíc a nosníc
               
               
                  280 TXU
               
            
         (1)  1 TXU je množstvo enzýmu, ktoré uvoľní 5 μmol redukujúcich cukrov (ekvivalentov xylózy) z arabinoxylánu pšenice za minútu pri pH 3,5 a 55 °C.
      
         (2)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx